สวัสดีค่ะ คือดิฉันไม่ค่อยมีเวลาไปพบแพทย์ และคิดว่าที่เป็นอยู่ก็ดีเหมือนกัน ไม่ต้องหงุดหงิด และกังวลเกี่ยวกับประจำเดือนสักเท่าไหร่ ขณะนี้อายุ 24 ค่ะมีอาการนี้มาประมาน 5 ปีแล้วค่ะ แต่ก่อนหน้านี้ก็ปกตินะคะ มาทุกเดือน หลังจากนั้นก็เริ่ม 3 เดือนมาครั้ง 4 5 6 เดือนมาครั้ง เรื่อยๆ ค่อยๆเพิ่มระยะเวลาขึ้นจนคงที่ประมาน 6 เดือนมาครั้ง แต่ตอนที่มาก็ปกตินะคะ ดีกว่าตอนที่มาทุกเดือนอีกค่ะ คือตอนที่มาทุกเดือนเราจะปวดท้องมากๆ มา 7-10 วัน แต่พอเริ่มนานๆมาที แต่กลับกัน ไม่ค่อยปวดท้องมากเหมือนแต่ก่อน อาจจะมีหน่วงๆบ้างช่วงที่กินของเย็น และถ้ามาก็มาแค่ 3-7 วัน ส่วนมากก็จะ 5 วัน อยากขอคำปรึกษาว่าเคสแบบนี้อันตรายมากไหมคะ แนวโน้มว่าจะเป็นอะไร และเกิดจากสาเหตุใดค่ะ (ปล.เป็นคนน้ำหนักตัวเยอะค่ะ)
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @จากที่ ยังระบุสาเหตุไม่ได้นะคะ หากมีน้ำหนักตัวมากอาจเป็นภาวะไข่ไม่ตกจากที่มีน้ำหนักตัวจนเกิดฮอร์โมนต่างๆของร่างกายเปลี่ยนแปลง แต่อย่างไรก็ตาม แนะนำให้ไปพบสูตินารีแพทย์เพื่อตรวจวินิจฉัยโรคจะได้ทราบสาเหตุ และรับการรักษาอย่างเหมาะสมค่ะ